Diari Oficial de la Generalitat Valenciana


Sumari del DOGV 4028, del 25-06-2001 (2001/5503)

ORDRE de 15 de maig de 2001, de la Conselleria de Cultura, Educació i Ciència, per la qual s'atribuïx la denominació específica d'Enric Valor a l'Institut d'Educació Secundària número 2 del Campello.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4028

Data del DOGV
:   25-06-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/5503


Data del document
:   15-05-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Campello, el
    * ensenyament secundari

ORDRE de 15 de maig de 2001, de la Conselleria de Cultura, Educació i Ciència, per la qual s'atribuïx la denominació específica d'Enric Valor a l'Institut d'Educació Secundària número 2 del Campello. [2001/S5503]
  
El Consell Escolar de l'Institut d'Educació Secundària número 2 del Campello, en reunió celebrada el 27 de gener de 2000, va aprovar per unanimitat sol·licitar la denominació específica d'Enric Valor per al mencionat centre. Dita proposta va ser aprovada per el Consell Escolar Municipal, així com també pel ple de l'Ajuntament, per unanimitat, en la sessió celebrada el dia 26 d'octubre de 2000, i disposa de l'informe favorable de la Inspecció Educativa de la Direcció Territorial de Cultura i Educació d'Alacant.
  
Enric Valor va nàixer a Castalla en 1911, escriptor i gramàtic, al llarg de la seua vida es va dedicar a estudiar i difondre el Valencià i a fer magnífics retrats de paisatges, de pobles i de moments de la nostra història. La seua obra és un autèntic monument a la llengua dels valencians. Per tot això ha rebut molts guardons i molts premis. El 13 de gener de 2000 va morir a València.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, establix que una vegada creat l'institut, el consell escolar podrà proposar a la citada Conselleria la denominació específica, després de l'informe favorable previ del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica d'Enric Valor a l'Institut d'Educació Secundària núm. 2 del Campello, codi 07073195.
  
Disposició addicional
  
Dita disposició s'inscriurà en el Registre de Centres Docents de la Comunitat Valenciana.
  
Disposicions finals
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Contra el present acte, que posa fi a la via administrativa, els interessats podran interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptats tots dos des de l'endemà del dia de la publicació de l'ordre en el Diari Oficial de la Generalitat Valenciana. Tot això de conformitat amb els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 15 de maig de 2001
  
El conseller de Cultura i Educació
  
MANUEL TARANCÓN FANDOS